Document ID: 31994R0705

Komisijos reglamentas (EB) Nr. 705/94
1994 m. kovo 29 d.
iš dalies keičiantis Reglamentą (EEB) Nr. 1858/93, nustatantį išsamias Tarybos reglamento (EEB) Nr. 404/93 dėl pagalbos schemos kompensuojant prekybos bananų sektoriuje pajamų netekimą taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo [1] su pakeitimais, padarytais Komisijos Reglamentu (EB) Nr. 3518/93 [2], ypač į jo 14 straipsnį,
kadangi Komisijos reglamentas (EEB) Nr. 1858/93 [3] su pakeitimais, padarytais reglamentu (EB) Nr. 526/94 [4], nustato, kad avansas išmokamas, jei kartu su paraiška pateikiamas užstatas;
kadangi, atsižvelgiant į Bendrijos gamintojų interesus, pageidautina, kad užstatas būtų pateiktas ne paraiškos pateikimo metu, bet prieš išmokant avansą;
kadangi šiame reglamente numatytos priemonės atitinka Bananų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1858/93 4 straipsnio 3 dalis pakeičiama taip:
"3. Avansas išmokamas tik pateikus užstatą. Šio užstato suma lygi 50 % avanso."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. kovo 29 d.

Labels: 11
17
4
6